**PROGRAMUL PILOT “FEMEI ÎN AFACERI”**

|  |
| --- |
| **Rezumatul Programului:**   * **Perioadă** de pilotare: 3 ani * **Abordare integrată** a celor 3 etape de dezvoltare afacerilor:  1. Suport în iniţierea afacerii – cursuri de instruire în iniţierea afacerii, suport și consultanță pentru femei hotărâte să iniţieze o afacere. 2. Suport pentru afacerile nou-create – suport investițional și consultanță, care stau la baza resurselor necesare şi planificarea succesului de durată al afacerii; 3. Afaceri în creştere – grant investiţional și suport consultativ, necesar pentru dezvoltarea strategică a afacerii și creșterea acesteia, bazată pe sporirea numărului locurilor de muncă, aplicarea inovațiilor şi iniţierea/extinderea exporturilor.  * **Complementarea** programelor de suport în afaceri existente * **Costul** total: 2.34 mil. Euro (51,5 mil. lei) * **Rezultat** cheie: suport direct acordat pentru cel puţin 400 femei antreprenoare |

**Identificarea problemei:**

În urma examinării politicilor publice actuale a fost identificată necesitatea de a întreprinde acțiuni concrete în vederea promovării oportunităților egale pentru femeile din Republica Moldova, precum şi încurajarea femeilor de a se implica în crearea şi gestionarea afacerilor. Art. 32, al Acordului de Asociere (AA) cu Uniunea Europeană, prevede asigurarea oportunităților egale, cu scopul de a consolida egalitatea de genuri și de a asigura oportunități egale dintre bărbați și femei, cât și combaterea discriminării în toate aspectele. Principalele documente de politici naţionale, care conțin prevederi ce vizează antreprenoriatul feminin, sunt:

* Legea Nr.5 din 09.02.2006 privind asigurarea egalităţii de şanse între femei şi bărbaţi;
* Programul Național de Asigurare a Egalității de Gen pe anii 2010–2015, aprobată prin Hotărârea Guvernului, Nr. 933 din 31.12.2009;
* Legea Nr. 166 din 11.07.2012 privind aprobarea Strategiei Naționale de Dezvoltare “Moldova 2020”;
* Strategia de Dezvoltare a Sectorului Întreprinderilor Mici și Mijlocii 2012-2020, aprobată prin Hotărârea Guvernului, Nr. 685 din 13.09.2012 și planul de acțiuni privind implementarea Strategiei pentru anii 2015 – 2017;
* Comisia Guvernamentală pentru Egalitatea între femei și bărbați, instituită conform Hotărârii Guvernului, Nr. 350 din 07.04.2006;
* Planul Naţional de Implementare a Acordului de Asociere (aprobat prin Hotărârea Guvernului nr. 808 din 7 octombrie 2014);
* Programul de activitate al Guvernului Republicii Moldova 2016-2018;
* Programul de Dezvoltarea Strategică a Ministerului Economiei pentru anii 2015-2017;
* Actul Micului Business pentru Europa.

În cadrul Strategiei de Dezvoltare a Sectorului Întreprinderilor Mici și Mijlocii pentru anii 2012 -2020 și Planului de Acțiuni pentru implementarea strategiei pentru perioada 2015 – 2017, a fost introdus capitolul „Prioritatea VII- a „Dezvoltarea antreprenoriatului feminin în Republica Moldova”, care conţine următoarele obiective:

* Facilitarea accesului femeilor antreprenoare la instruire şi resurse informaţionale
* Promovarea spiritului antreprenorial în rândul femeilor; şi
* Facilitarea accesului femeilor antreprenoare a resurse financiare.

Principalele **direcţii și provocări**, în promovarea antreprenoriatului feminin din Moldova, care au fost identificate de către Ministerul Economiei, sunt:

1. Implicarea instituţiilor statului în dezvoltarea legislației și a documentelor de politicii economice ce vizează crearea condițiilor egale pentru dezvoltarea antreprenoriatului feminin și elaborarea cadrului de politicii focusat pe acest grup ţintă;
2. Încurajarea independenței economice a femeilor ca o condiție pentru o dezvoltare continuă a antreprenoriatului feminin prin acordarea suportului financiar femeilor din afaceri, crearea unui sistem de fonduri şi accesul femeilor la toate tipurile de resurse;
3. Desfășurarea cursurilor de instruire și consultanță pentru femei, în scopul dezvoltării abilităţilor antreprenoriale, aplicarea noilor tehnologii, lucrul cu internetul și creşterea calificării femeilor antreprenoare, cu ajutorul organizațiilor de stat și non-guvernamentale;
4. Dezvoltarea rețelelor de antreprenoriat și a rețelei asociațiilor femeilor de afaceri și parteneriatului acestora cu alte instituții de stat și private;
5. Dezvoltarea mecanismului sistematic de colectare statistică a informaţiei privind antreprenoriatul feminin.

Antrenarea femeilor în activitate antreprenorială poate şi trebuie să fie încurajată prin promovarea istoriilor de succes a femeilor, care au reuşit să creeze şi dezvolte propria afaceri. Totodată, se va urmări îmbunătăţirea mecanismelor deja existente, prin intermediul cărora IMM-urile beneficiază de suport informaţional, financiar şi logistic.

**Justificarea:**

**Programul Pilot „Femei în Afaceri” (în continuare - Program)** va încuraja dezvoltarea antreprenoriatului feminin, reieșind din necesităţile de susţinere a femeilor în afaceri prin:

* **Accesarea de fonduri** – s-a dovedit faptul că femeile au acces mai redus la surse de finanţare a afacerilor în comparaţie cu bărbaţii;
* **Oportunităţi educaţionale de obţinere a abilităţilor antreprenoriale** – în pofida faptului că promovarea instruirii continue și dezvoltarea abilităților antreprenoriale s-a extins pe larg în ultimii ani, oferirea acestor servicii prin intermediul şcolilor profesionale și instituțiilor de învățământ, femeile adesea au mai puține oportunități decât bărbații de participare la cursuri de instruiri privind planificarea și inițierea unei afaceri. Din acest considerent este necesar ca femeile să beneficieze de suport pentru dezvoltarea abilităților antreprenoriale;
* **Integrarea în reţelele de afaceri** – deşi iniţiativele precum platformele femeilor antreprenoare creează noi reţele pentru femeile din mediul de afaceri, acestea sunt destul de noi și există necesitatea de a consolida rețeaua femeilor antreprenoare de succes și de a crea noi modele de succes;
* **Dezvoltarea afacerilor în creștere** – reieşind din faptul că femeile au mai puține șanse să fie angajatori, în comparaţie cu bărbații (vezi anexa 2), acest suport este necesar pentru a încuraja femeile de afaceri să se concentreze asupra creșterii şi dezvoltării propriei companii;
* **Principiul salarizării egale** – dovezile disponibile demonstrează clar că încă mai există o diferență în salarizare, bazată de discrepanță de gen. Susținerea femeilor în afaceri ar trebui să crească oportunitățile economice pentru femei, atât direct, cât şi indirect. Astfel, acestea vor contribui direct prin intermediul deținerii propriei afaceri și indirect, prin încurajarea unui număr mai mare de angajări a femeilor având aceleași drepturi ca și bărbații, în rândul femeilor care dețin/administrează întreprinderi;
* **Echilibrarea provocărilor între activităţile profesionale – private și confruntarea prejudecăţilor** – rolurile complexe cu care se confruntă femeile din Republica Moldova ce presupune echilibrarea activităţilor profesionale și a obligațiilor din familie, presupune că susținerea necesită a fi oferită în special femeilor, pentru a acoperi totalmente nevoile și provocările specifice pentru susținere, cât și pentru a asigura egalitatea oportunităților.

**Provocările cheie**, identificate în cadrul acestui Program, sunt:

* Majorarea numărului de afaceri deținute şi gestionate de femei;
* Creşterea numărului femeilor angajatori;
* Crearea oportunităților pentru femei în sectoarele economice cu potenţial de creştere;
* Reducerea dezavantajelor rurale;
* Crearea oportunităților de angajare pentru femei cu o salarizare nediscriminatorie.

În vederea soluţionării acestor provocări este necesară o **abordare integrată** în 3 etape pentru a susține femeile în afaceri, care vizează necesitățile de dezvoltare a afacerilor la fiecare **etapă de dezvoltare**:

1. **Suport în iniţierea afacerii** – cursuri de instruire în iniţierea afacerii, suport și consultanță în scopul majorării numărului femeilor care vor crea o întreprindere sustenabilă.
2. **Suport pentru afacerile nou-create** – grant pentru investiții și consultanță, care stabileşte baza de resurse necesare şi planificarea succesului de durată al afacerii;
3. **Afaceri în creştere** – grant investiţional și suport consultativ, necesar pentru dezvoltarea strategică a afacerii și creșterea acesteia, bazată pe sporirea numărului locurilor de muncă, aplicarea inovațiilor şi iniţierea/extinderea exporturilor.

**Activităţi și programe asociate**

Programul a fost creat pentru a complementa și a extinde suportul oferit prin intermediul programelor asociate și a proiectelor ce promovează antreprenoriatul, inclusiv în rândul femeilor, și anume:

* Programul pentru Atragerea Remitenţelor în Economie (PARE1+1);
* Fondul de Garantare a Creditelor (FGC);
* Programul Naţional de Abilitare Economică a Tinerilor (PNAET);
* Programul de instruire continuă “Gestiunea Eficientă a Afacerii “(GEA);
* Programul ”Femeile în Afaceri” BAS BERD,
* Programul “Abilitarea economică a femeilor prin creşterea oportunităţilor de angajare în câmpul muncii în Republica Moldova, UN WOMEN;
* Fondul Internaţional pentru Dezvoltarea Agricolă” (IFAD);
* Programul de ameliorare a competitivităţii, componenta de grant, Banca Mondială;
* Program de dezvoltare a Incubatoarelor de Afaceri în Republica Moldova.

Direct asociat cu Programul pilot propus este Programul “Femeile în Afaceri” al BAS BERD. Acesta diferă de Programul pilot prin câteva caracteristici importante. Programul BERD se adresează la etapa de inițiere și dezvoltare a afacerilor gestionate de femei sau aflate în proprietatea lor prin acoperirea parţială a costurilor de consultanţă, iar prezentul Program se concentrează în primul rând pe asistenţă la crearea şi administrarea eficientă a întreprinderii şi asigurarea cu suport financiar necesar pentru afaceri nou create şi în creştere.

Programul pilot **complementează suportul existent** prin următoarele modalități:

* **Modelul Integrat** – majoritatea oportunităților de afaceri nu sunt valorificate din cauza planificării inițiale neadecvate. Programul pilot oferă suport la 3 etape diferite în cadrul cărora s-au identificat diferite necesităţi, asigurând ca suportul non-financiar să fie complementat de grant care va reduce șansa ca afacerea să eșueze de la o etapă timpurie și va maximaliza oportunitățile de creștere a afacerii pe termen lung;
* **Suportul continuu la etape diferite de dezvoltare ale afacerilor** – (i) la etapa de inițiere, afacerile au necesitate să fie susținute în dezvoltarea modelelor de business reale și durabile, identificarea surselor de finanțare și ghidarea în accesarea cu succes a fondurilor; (ii) la etapa de lansare, afacerile au necesitate de finanţare pentru procurarea echipamentului, instruirea personalului, care vor contribui la atingerea obiectivelor definite ale afacerii; (iii) la etapa de creștere a afacerii, întreprinderile au necesitate de suport pentru a diversifica piețele de desfacere, a introduce inovații și a se internaţionaliza prin export;
* **Concentrarea asupra suportului investiţional** – prin oferirea granturilor femeilor pentru afaceri nou create și în creştere, creând o bază de active care va fi folosită pentru continuarea creșterii afacerilor prin intermediul altor instrumente de suport financiar: credite bancare, garanții financiare și a altor surse de finanțare;
* **Legătura cu structurile naţionale** **de suport în afaceri**– Programul pilot va fi implementat de Organizaţia pentru Dezvoltarea Sectorului Întreprinderilor Mici şi Mijlocii (în continuare ODIMM), care va avea o clară şi strânsă colaborare cu alte instituţii de suport în dezvoltarea IMM-urilor. Astfel, beneficiarii Programului vor avea posibilitatea să primească asistenţă adiţională utilizând alte instrumente de suport existente.

**Scopul Programului:**

**Scopul Programului Pilot „Femei în Afaceri”** este de a oferi suport financiar şi non-financiar prin acordarea granturilor pentru investiţii şi servicii relevante pentru dezvoltarea afacerilor.

Programul va contribui la susținerea afacerilor gestionate de către femei prin menținerea angajării şi crearea noilor locuri de muncă. Programul va fi focusat pe femeile din afaceri cu potenţial de creştere prin extinderea pieţei de desfacere, export şi inovare.

**Obiective:**

Programul este orientat spre atingerea următoarelor **obiective**:

1. Creşterea oportunităţilor economice pentru femei, prin reducerea barierelor la inițierea sau dezvoltarea unei afaceri;
2. Facilitarea accesului la investiţii şi asistență pentru dezvoltarea afacerilor gestionate de femei, menite să complementeze suportul financiar şi non-financiar disponibil la moment pentru femeile antreprenoare din Republica Moldova;
3. Crearea unui model naţional integrat de suport pentru dezvoltarea antreprenoriatului feminin, care vizează diferite etape de dezvoltare a businessului: de la planificarea afacerii (inițiere) - la întreprinderi nou create şi până la afaceri în creştere;
4. Consolidarea infrastructurii naţionale de suport a IMM-lor, prin extinderea serviciilor oferite în scopul reducerii obstacolelor specifice pe care le confruntă femeile în afaceri;
5. Contribuirea la realizarea politicilor prioritare privind egalitatea de gen şi dezvoltarea economică.

**Durata Programului:**

Programul “Femei în Afaceri” se va desfășura pentru o **perioadă de pilotare de** **36 luni** și va acoperi 3 etape de susținere a femeilor în domeniul de afaceri: inițiere, lansare și creşterea întreprinderilor.

**Grup ţintă:**

Beneficiarii direcţi ai Programului sunt femeile antreprenoare din Republica Moldova.

Beneficiarii indirecţi sunt angajaţii afacerilor create şi gestionate de către femei, membrii familiilor acestora şi comunitatea.

În scopul maximizării impactului Programului pe termen lung, Programul va focusa suportul pentru femeile antreprenoare la 3 etape diferite de dezvoltare a afacerii:

1. Doritoare de a-şi lansa o afacere;
2. Întreprinderi nou create şi administrate de către femei;
3. Companii în creştere, fondate şi gestionate de femei.

**Criterii de eligibilitate:**

Participarea la Program va fi posibilă pentru fiecare etapă de dezvoltare a afacerii, după cum urmează:

* **Iniţierea afacerilor**: femeile care planifică să-şi creeze şi să înregistreze propria afacere în următoarele 12 luni de la aplicare la Program.
* **Afaceri noi create**: Întreprinderile înregistrate mai puţin de 2 ani, create şi gestionate de femei.
* **Companii în creştere:** Companiile active mai mult de 2 ani, care sunt create şi gestionate de femei şi planifică creşterea cifrei de afaceri şi / sau numărului angajaţilor în următoarele 18 luni, prin extinderea pieţei de desfacere, export şi inovare.

**Domeniile eligibile:**

Afacerile planificate, fondate şi gestionate de către femei, cetăţean al Republicii Moldova, din toate sectoarele economiei sunt eligibile la Program, cu excepţia:

* activităţilor fiduciare şi de asigurare;
* activităţilor fondurilor de investiţii;
* activităţii bancare, de micro-finanţare, alte activităţi financiare;
* activităţilor de schimb valutar şi de lombardare;
* jocurilor de noroc și servicii aferente;
* activităţi din domeniul imobiliar;
* comerţului cu amănuntul şi cu ridicata;
* servicii sau/ și asistență tehnică militară, operațiuni cu produse militare, producerea produselor militare;
* importul, producerea și comercializarea alcoolului, a producției alcoolice și/sau a berii;
* importul, producerea şi comercializarea articolelor din tutun.

**Prioritate** în cadrul Programului se va acorda afacerilor create şi gestionate de femei:

1. inovative (produs, proces, organizaţional, design) şi cu potenţial de export;
2. non-agricole din zone rurale, care nu cad sub incidenţa criteriilor de eligibilitate a suportului acordat de Agenţia de Intervenţii şi Plăţi în Agricultură;
3. din domeniul industriei creative, agroturismului și meșteșugăritului;
4. din domeniul producerii, TIC şi care oferă servicii/produse companiilor mari;
5. din zone rurale.

În scopul atingerii creşterii potențialului de export al întreprinderilor gestionate de femei și asigurării legăturilor Programului cu alte instrumente non-financiare de suport în afaceri, de asemenea, se va da preferință solicitanților care deja au beneficiat sau au aplicat pentru suport prin următoarele instrumente: incubatoare de afaceri, centre de inovații, centrele universitare, programe de suport pentru IMM-uri finanţate de stat şi donatori externi, etc.

**Riscuri şi asumări:**

Cu referință la planificarea și implementarea acestui Program, au fost identificate următoarele asumări:

* Există suficiente proiecte investiţionale de o înaltă calitate din partea femeilor antreprenoare pentru a argumenta cheltuielile granturilor și costul total al Programului;
* Suportul oferit este în concordanță deplină cu cerințele Legii cu privire la ajutorul de stat, nr. 139 din 12.06.2012, cât și instrucțiunile specifice de implementare;
* Programul nu se suprapune cu alte Programe pentru IMM existente şi trebuie să complementeze măsurile şi instrumentele de suport în afaceri existente;
* Programul ar trebui să acorde suport financiar sub formă de granturi femeilor antreprenoare în cazul în care sursele alternative de finanțare nu sunt disponibile, sau nu pot fi accesate cu succes de către femei;
* Suportul pentru procesarea produselor agricole va fi acordat, doar în cazul în care proiectele nu cad sub incidenţa criteriilor de eligibilitate a suportului acordat de Agenţia de Intervenţii şi Plăţi în Agricultură, dar întrunesc criteriile specifice de eligibilitate ale acestui Program;
* Multiplele posibilităţi de înregistrare la Program asigură îndeplinirea nevoilor specifice la fiecare etapă de dezvoltare a afacerilor create şi gestionate de femei, în cadrul unei abordări integrate de acordare a suportului necesar;
* ODIMM fiind o Organizaţie de suport pentru IMM, posedă experiența și expertiză necesară pentru elaborarea și implementarea cu succes a Programului.

Luând în considerare experiența de implementare a Programelor similare, au fost identificate următoarele **riscuri şi metode de soluţionare**:

|  |  |  |
| --- | --- | --- |
| **Descrierea riscului** | **Nivelul de risc** | **Metode de soluţionare** |
| Direcționarea insuficientă a suportului pentru a aborda cele mai importante bariere cu care se confruntă femeile în afaceri | Scăzut | Design-ul Programul a fost elaborat pe baza unei evaluări a necesităților actuale identificate |
| Schimbarea nevoilor de sprijin a femeilor în afaceri în timp | Scăzut | Sistemul de Informare și Management (SIM) din cadrul ODIMM va fi utilizat pentru monitorizarea schimbării nevoilor și adaptarea la cerințele Programului |
| Controlul achizițiilor și dreptul de proprietate asupra activelor achiziționate de către întreprinderi cu suportul de grant | Mediu | Toți beneficiarii de suport financiar vor fi monitorizaţi de ODIMM, pentru a se asigura că activele sunt achiziționate la prețul pieței, și că acestea sunt utilizate exclusiv în scopul implementării proiectelor |
| Asigurarea faptului că acțiunile şi cota de proprietate a femeilor în întreprindere este menţinută şi extinsă | Mediu | Monitorizarea Programului va include evaluarea specifică a probabilității de proprietate sau al transferului de control la distanță din partea majorității interesate |
| Debursarea planificată a fondurilor este asigurată prin angajamente bugetare reale, actuale și realizabile | Înalt | A fost elaborat un buget realist care va fi necesar de inclus în bugetul naţional și achitat la timp pentru a asigura implementarea eficientă a Programului |

**Implementarea, coordonarea şi monitorizarea Programului:**

Organizaţia pentru Dezvoltarea Sectorului Întreprinderilor Mici şi Mijlocii (în continuare -ODIMM) este responsabilă de implementarea, coordonarea şi monitorizarea Programului „Femei în Afaceri”. În acest scop, în cadrul ODIMM, va fi instituită o unitate de implementare care va fi responsabilă de implementarea Programului. Toate procedurile vor fi dirijate prin intermediul unui manual operațional care stabilește regulile de management al Programului.

Funcţia de supraveghere şi evaluare a activităţilor şi a modului de implementare a Programului va fi efectuată de Comitetul de Supraveghere în componența căruia vor intra reprezentanţi ai instituţiilor de stat relevante, donatori, companii private şi asociaţii de business. Comitetul se va convoca în şedinţe semestriale şi ad-hoc.

Pentru gestionarea mai eficientă a Programului, va fi instituit un Sistem de Informare şi Management computerizat (SIM), creat în dependenţă de specificul şi necesităţile Programului. Sistemul va fi utilizat pe parcursul întregului proces de implementare, evaluare şi monitorizare

ODIMM va elabora rapoartele de progres şi anuale, precum și rapoarte ad-hoc, la cerința Comitetului în cauză. Evaluarea Programului se va desfăşura la finele celei de-a treia etapă de implementare, iar recomandările se vor face în cazul unei revizuiri necesare a Programului care urmează să fie puse în aplicare pentru implementarea ulterioară a activităților.

**Componentele Programului:**

**Programul „Femeile în Afaceri”** are trei **componente** de bază. Acestea reprezintă o abordare integrată a serviciilor pentru dezvoltarea pe termen lung a afacerilor gestionate de femei. Această abordare integrată vizează necesităţile diferite de sprijin pe care femeile le întâmpină pe întreg ciclu de viaţă a întreprinderii:

**Inovaţia Programului:** Conceptul propus diferă de alte forme de sprijin existente în Republica Moldova pentru femeile din afaceri. Programul înglobează aspecte importante precum:

* Aplicarea unui model integrat de asistență începând cu etapa de inițiere a afacerii, continuând cu cea de creare și consolidare, până la creșterea afacerii pe termen lung;
* Procesul presupune suport în planificarea pre-investiţională şi disponibilitatea de investiţii, în scopul pregătirii femeii în afaceri de a alege cel mai potrivit mecanism de suport şi îmbunătăţirea modelului de afaceri;
* Focusarea pe oferirea suportului investiţional necesar de capital şi echipament, care va servi drept bază ce poate fi utilizată ca garanţie pentru viitoarele împrumuturi investiţionale;
* Supravegherea suportului oferit la toate etapele de dezvoltare a afacerii, întru asigurarea utilizării eficiente a investiţiilor conform scopurilor propuse;
* Corelarea cu structurile naționale de suport, astfel încât întreprinderile să aibă acces la formele suplimentare de sprijin, în funcție de necesități (de exemplu: spații și suport prin incubatoare de afaceri, suport în ceea ce privește inovarea, accesul la serviciile de export, alte servicii de formare etc.);

Legătura acestui Program cu alte structuri naționale de suport este, de asemenea, concepută pentru a contribui la durabilitatea afacerilor la nivel național și de suport pentru IMM-uri.

Principalele caracteristici ale fiecărei etape de suport sunt:

**Planul de implementare** a principalelor activități ale Programului pe ani:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Activităţile principale** | **Primul an** | | | | **Al doilea an** | | | | **Al treilea an** | | | |
| T1 | T2 | T3 | T4 | T1 | T2 | T3 | T4 | T1 | T2 | T3 | T4 |
| **Planificarea programului** |  |  |  |  |  |  |  |  |  |  |  |  |
| Structurile stabilite de management ale Programului |  |  |  |  |  |  |  |  |  |  |  |  |
| Instituirea unității de implementare a Programului |  |  |  |  |  |  |  |  |  |  |  |  |
| Planificarea programelor de instruire |  |  |  |  |  |  |  |  |  |  |  |  |
| Selectarea consultanților pentru asigurarea serviciilor de suport în dezvoltarea afacerii |  |  |  |  |  |  |  |  |  |  |  |  |
| Campanii de marketing și promovare a programului |  |  |  |  |  |  |  |  |  |  |  |  |
| **Suport la Etapa I** |  |  |  |  |  |  |  |  |  |  |  |  |
| I Program pilot de instruire |  |  |  |  |  |  |  |  |  |  |  |  |
| Programe de instruire |  |  |  |  |  |  |  |  |  |  |  |  |
| Suport de consultanță |  |  |  |  |  |  |  |  |  |  |  |  |
| **Suport la Etapa a II** |  |  |  |  |  |  |  |  |  |  |  |  |
| Solicitare de Proiecte/propuneri |  |  |  |  |  |  |  |  |  |  |  |  |
| Evaluarea și selectarea ofertelor |  |  |  |  |  |  |  |  |  |  |  |  |
| Contracte semnate |  |  |  |  |  |  |  |  |  |  |  |  |
| Granturi pentru investiții achitate |  |  |  |  |  |  |  |  |  |  |  |  |
| Suport de consultanță acordat |  |  |  |  |  |  |  |  |  |  |  |  |
| Proiecte monitorizate |  |  |  |  |  |  |  |  |  |  |  |  |
| **Suport la Etapa a III** |  |  |  |  |  |  |  |  |  |  |  |  |
| Solicitare de Proiecte/propuneri |  |  |  |  |  |  |  |  |  |  |  |  |
| Evaluarea și selectarea ofertelor |  |  |  |  |  |  |  |  |  |  |  |  |
| Contracte atribuite semnate |  |  |  |  |  |  |  |  |  |  |  |  |
| Granturi pentru investiții achitate |  |  |  |  |  |  |  |  |  |  |  |  |
| Suport de consultanță acordat |  |  |  |  |  |  |  |  |  |  |  |  |
| Proiecte monitorizate |  |  |  |  |  |  |  |  |  |  |  |  |
| **Managementul Programului** |  |  |  |  |  |  |  |  |  |  |  |  |
| Revizuirea trimestrială a planului operaţional al Programului |  |  |  |  |  |  |  |  |  |  |  |  |
| Pregătirea bugetului anual |  |  |  |  |  |  |  |  |  |  |  |  |
| Raportarea anuală |  |  |  |  |  |  |  |  |  |  |  |  |
| Evaluarea programului |  |  |  |  |  |  |  |  |  |  |  |  |

**Aspecte-cheie și provocări** care au fost identificate la fiecare etapă de implementare a Programului:

|  |  |  |
| --- | --- | --- |
| **Etapa I** | **Etapa II** | **Etapa III** |
| ***Focusarea pe***   * Modele durabile de afaceri dezvoltate * Afaceri pregătite pentru asimilarea investițiilor * Afaceri instruite în aplicare pentru investiții   ***Sporirea marketing-ului și sensibilizării***   * Utilizarea mai multor canale de informare în vederea promovării programului * Accent pe incubatoare de afaceri și alte servicii de dezvoltare a afacerii   ***Procesul de selecţie***   * Proces de aplicare simplu * Criterii de eligibilitate și selecție clare * Accent clar spre ideile de afaceri bine dezvoltate a femeilor hotărâte să lanseze o noua afaceri   ***Evaluare***   * Solicitanții punctați conform grilei de evaluare   ***Implementare***   * Accent clar pe rezultatele ‘planificării acțiunii’ și pregătirea pentru solicitarea suportului de investiții adecvate | ***Focusarea pe***   * Investiții pentru cheltuielile de capital și echipament * Investiții pentru instruire * Servicii de dezvoltare a afacerii pentru a susține utilizarea eficientă a investițiilor   ***Procesul de selecţie***   * Utilizarea Apelurilor de Proiecte / propuneri în 2 etape * Utilizarea metodologiei de Granturi UE * Criterii clare de eligibilitate și selecție   ***Evaluare***   * Panou de evaluare pentru fiecare Apel * Propunerile analizate conform grilei de evaluare * Accent clar pe dezvoltarea potențialului afacerilor nou lansate   ***Implementare***   * Contracte cu scopuri bine definite al suportului acordat * Proces de monitorizare a proiectului bine planificat * Unitatea de Implementare a Programului (PIU) | ***Focusarea pe***   * Investiții de capital pe o scară mai largă * Investiții în R&D și inovații * Costuri de investiții pentru accesul la piețele de desfacere * Servicii complementare de dezvoltare a afacerii în vederea maximizării potențialului de suport și inovații   ***Procesul de selecţie***   * Apel de Proiecte / propuneri din 2 etape (abordarea de Granturi UE) * Criterii clare de eligibilitate și selecție   ***Evaluare***   * Panou de evaluare pentru Apel * Propunerile analizate conform grilei de evaluare * Accent clar pe creșterea durabilă a afacerii   ***Implementare***   * Contracte cu scopuri bine definite al suportului acordat * Proces de monitorizare a proiectului bine planificat * Unitatea de Implementare a Programului (PIU) |

Acest Program, fiind în **sinergie** cu alte instrumente de suport existente, este conceput pentru a contribui la durabilitatea pe termen lung a afacerilor la nivel național și internaţional.

**Bugetul Programului şi cadrul temporal:**

**Costul implementării** **Programului Pilot „Femei în Afaceri”** se estimează la **2,34 mil. Euro (51,5 mii lei)**.

**I an de implementare – 291 mii Euro (6,4 mil. lei):**

* Costuri de suport directe pentru femei în afaceri (servicii/suport în formare şi consultanţă) – 135 mii Euro (3,0 mil. lei),
* Gestionarea Programului şi costuri administrative – 156 mii Euro (3,4 mil. MDL)

**II an de implementare – 597 mii Euro (13,1 mil. lei):**

* Costuri de suport directe pentru femei în afaceri (servicii/suport în formare şi consultanţă şi granturi investiţionale) – 480 mii Euro (10 554 mii 10,5 mil. lei),
* Gestionarea Programului şi costuri administrative – 117 mii Euro (2,6 mil. lei).

**III an de implementare –1 452 mii Euro (32,0 mil. lei):**

* Costuri de suport directe pentru femei în afaceri (servicii/suport în formare şi consultanţă şi granturi investiţionale) – 1 335 mii Euro (29,4 mil. lei),
* Gestionarea Programului şi costuri de administrare – 117 mii Euro (2,6 mil. lei).

*Costurile de administrare și gestionare a Programului includ*: costuri de organizare și logistice ale programului; costurile de angajare a consultanților pentru evaluarea solicitărilor / propunerilor; costurile de marketing; diseminarea Programului; costurile de monitorizare, evaluare și audit; salariile personalului; contribuția la cheltuielilor generale de organizare ale ODIMM, etc.

**Rezultate estimate ale Programului:**

Prin implementarea **Programului Pilot „Femei în Afaceri”**, vor fi atinse următoarele **rezultate**:

**Indicatori generali:**

* Resurse financiare de 1.95 mil. Euro (42,9 mil. lei) acordate prin suport direct femeilor din mediu de afaceri;
* Suport direct acordat pentru
* I etapă – 300 afaceri pre-lansate,
* II etapă – 100 afaceri nou create,
* III etapă – 10 afaceri în dezvoltare;
* Cel puţin 90% din beneficiari vor creşte cifra de afaceri;
* Cel puţin 70% din afaceri beneficiare vor mări numărul de angajaţi;
* Cel puţin 30% din beneficiari vor accesa şi alte programe de suport;
* Cel puţin 10% beneficiari vor exporta;
* Cel puţin 25% beneficiari vor aplica inovaţii (produs, proces, organizaţional, design).

**I etapă - pre-iniţierea afacerilor**:

* 300 femei asistate în procesul de iniţiere / lansare a afacerilor prin instruire şi consultanţă asociată,
* Cel puţin 150 femei care şi-au înregistrat afacerea în primele 6 luni după participare la instruire,
* Cel puţin 300 locuri de muncă create.

**II etapă - afaceri noi lansate:**

* 3 apeluri de proiecte de acordare a granturilor mici organizate,
* Cel puţin 100 de afaceri create şi gestionate de femei finanţate cu granturi mici şi suport consultativ acordat,
* Cel puţin 400 locuri de muncă create şi menţinute.

**III etapă - dezvoltarea afacerilor:**

* 1 apel de propuneri de proiecte de acordare a granturi de scară largă organizat;
* Cel puţin 10 afaceri create şi/sau gestionate de către femei finanţate cu investiţii de capital pentru dezvoltare, inovare şi internaţionalizare,
* Cel puţin 100 locuri de muncă create şi menţinute.

# Anexa1: Procesul de suport la fiecare etapă de implementare

Aplicare la etapa I de suport

Punctul de intrare în inițiere a afacerii

**Suport la etapa de planificare pentru a iniţia o afacere**

**Marketingul și sensibilizarea Programului**

Evenimente și zile de informare

Referinţe alte Programe și suport

Mass media și promovare online

Selectarea Participanților

**Program de instruire** (6 zile pe o perioadă de 3 luni)

Consiliere, îndrumare și consultanța în afaceri

**Dezvoltarea unor modele de afaceri durabile**

**Pregătirea afacerii pentru disponibilitatea investiţiilor**

**Îndrumare privind modulele de aplicare pentru investiţii**

Prima etapă - Implementare

**Luna 1**

**Luna 2**

**Luna 3**

Certificat pentru finalizarea cu succes

Afacerile inițiate cu succes pregătite pentru a doua etapă –Suport pentru Granturile de investiții

Participanţii au fost informați cu privire la alte tipuri de suport adecvat disponibil

**Promovarea Programului**

Aplicare pentru etapa a doua de suport

Punct de intrare a “Afacerilor lansate”

Suport pentru afaceri nou create (de mai puțin de 2 ani)

Alte afaceri identificate prin sesizări și campanii de sensibilizare

Participanții care au inițiat afaceri de succes de la etapa întâi

Selectarea candidaților de succes

* **Granturi de investiţii** (valoarea medie €5000 (109,941MDL))

)

Suport de consiliere, îndrumare și consultanța în afaceri (valoarea medie €2,500 (54,971MDL))

A doua etapă - Granturi de investiții și completarea implementării suportului de consultanță

Monitorizarea granturilor

**Audit și evaluarea impactului**

**Afacerile iniţiate în creștere rapidă pregătite pentru etapa a treia - Suport Granturi de investiţii**

**Afacerile iniţiate au fost informate cu privire la alte tipuri de suport adecvat disponibil**

Apel de proiecte

Evaluarea aplicaţiilor

Aviz de atribuire trimis către solicitanți

Contracte semnate

Proiecte de investiții finalizate

Aplicarea pentru etapa a treia de suport

Punct de intrare a”companii în creștere”

**Suport afacerilor în creștere ale femeilor (cu potenţial de creștere sporit)**

Alte afaceri în creştere ale femeilor identificate prin sesizări și campanii de sensibilizare

Întreprinderi în creştere de succes, participanţi la etapa a doua

Selectarea candidaților de succes

**Granturi de investiţii pentru creșterea afacerii** (valoarea medie €70,000 (1 539 174 MDL))

Suportul de consiliere, îndrumare și consultanța în afaceri (valoarea medie €5,000 (109,941 MDL))

A III etapă - Granturi de investiții și Implementarea suportului de consultanță asociat

**Monitorizarea granturilor**

Audit și evaluarea impactului

Afacerile în creștere rapidă creează locuri de muncă prin extinderea pieței de desfacere, export și inovare

Apel de Concepte

Evaluarea conceptelor depuse

Aviz de atribuire trimis către solicitanți

Contracte semnate

Proiecte de investiții finalizate

Evaluarea Proiectelor complete

Solicitanții conceptelor de succes prezintă Proiecte complete pentru suport

## **Anexa 2: Dovezi statistice în vederea necesităţii acordării suportului femeilor în afaceri**

Tabelul de mai jos prezintă decalajul între femeile și bărbații angajați, liberi profesionişti și angajatori. Acesta este în continuare divizat în sub-categorii în funcție de zonă rurală sau urbană şi evidenţiază faptul că:

* Aproximativ aceeași proporţie de bărbați și femei sunt angajați pe piața forței de muncă în ansamblul, cu toate că alte dovezi demonstrează că există un decalaj de salariu între bărbați și femei;
* Participarea femeilor în calitate de proprietari de afaceri este mai mică decât a bărbaților;
* Mai puține femei decât bărbați dețin propriile afaceri atât în zonele urbane cât și cele rurale;
* Femeile din mediul rural sunt mai predispuse pentru auto angajare decât cele din mediul urban;
* Atât în zonele urbane cât și cele rurale, numărul femeilor care activează în calitate de angajator este mai mic comparativ cu numărul bărbaţilor angajatori, decalajul fiind mai mare în special în zonele rurale.

**Tabelul A1: Decalajul de gen în ceea ce privește angajaţii, lucrătorii independenţi și angajatorii, 2014**

|  |  |  |  |
| --- | --- | --- | --- |
| 2014 | Teritoriul țării | Urban | Rural |
| Numărul total de angajați (număr, mii) | 1184.9 | 538.0 | 646.9 |
| *% bărbaţi* | *50.4* | *49.7* | *50.9* |
| *% femei* | *49.6* | *50.3* | *49.1* |
| Lucrători independenți (număr, mii) | 350.3 | 61.6 | 288.7 |
| *% bărbaţi* | *60.3* | *63.3* | *59.6* |
| *% femei* | *39.7* | *36.7* | *40.4* |
| Angajator, membru al unei cooperative (număr, mii) | 8.5 | 4.9 | 3.6 |
| *% bărbaţi* | *67.1* | *63.3* | *72.2* |
| *% femei* | *32.9* | *36.7* | *27.8* |

*Sursă: Biroul Naţional de Statistică din Republica Moldova, Sondajul forţei de muncă*